गौतम ऋषि के कुल में जटिला नाम की कन्या हुई। इनका विवाह 7 ऋषियों से हुआ था। संस्कृत साहित्य में गौतम का नाम अनेक विद्याओं से संबंधित है। वास्तव में गौतम ऋषि के गोत्र में उत्पन्न किसी भी व्यक्ति को ‘गौतम’ कहा जा सकता है। अत: यह व्यक्ति का नाम न होकर गोत्र का नाम है। वेदों में गौतम मंत्रद्रष्टा ऋषि माने गए हैं। साथ ही न्याय सूत्रों के रचियता भी गौतम माने जाते हैं। इन्हीं के वंशज श्वेतकेतु हुए जिन्होंने विवाह व्यवस्था का आरंभ किया। इससे पूर्व कोई भी पुरुष और स्त्री किसी भी स्त्री अथवा पुरुष से संबंध बना सकता था।